smcproject/ml-wiki-sentences huggingface dataset:
മിഹിരകുലൻ , ( മിഹിരഗുല അല്ലെങ്കിൽ മഹിരഗുല, എന്നെല്ലാം അറിയപ്പെട്ടിരുന്നു) അല്കോൺ ഹൂണന്മാരുടെ ഏറ്റവും പ്രധാനപ്പെട്ട ഭരണാധികാരി ആയിരുന്നു.
അദ്ദേഹം ഗാന്ധാരം , കശ്മീർ, ഉത്തരേന്ത്യ, മദ്ധ്യ ഇന്ത്യൻ പ്രദേശങ്ങൾ കീഴടക്കുകയും അവയുടെ മേൽ താൽക്കാലിക നിയന്ത്രണം ഏറ്റെടുക്കുകയും ചെയ്തു.
ഹൂണ പൈതൃകമുള്ള തോറമാനയുടെ മകനായിരുന്നു മിഹിരകുലൻ.
അദ്ദേഹം ഹെഫ്തലൈറ്റ് സാമ്രാജ്യത്തിന്റെ ഇന്ത്യൻ ഭാഗം ഭരിച്ചു.
തലസ്ഥാനമായ സാഗാലയിൽ നിന്ന് (ഇന്നത്തെ സിയാൽകോട്ട് , പാകിസ്താൻ ) മിഹിരകുല തന്റെ സാമ്രാജ്യം 502 സി.ഇ മുതൽ 530 സി.ഇ വരെ ഭരിച്ചു,
ബുദ്ധഗ്രന്ഥങ്ങൾ അനുസരിച്ച്, ഹൂണരാജാവ് മിഹിരകുലൻ അങ്ങേയറ്റം ക്രൂരനായിരുന്നു.
അദ്ദേഹം ബുദ്ധമതസ്ഥാനങ്ങൾ നശിപ്പിക്കുകയും,  ബുദ്ധസന്യാസമഠങ്ങൾ തകർക്കുകയും ബുദ്ധസന്യാസിമാരെ കൊല്ലുകയും ചെയ്തു.
532 സി.ഇ യോടുകൂടി യശോധർമനും ഗുപ്ത സാമ്രാജ്യത്തിലെ ഭരണാധികാരികളും കൂടി മിഹിരകുലന്റെ മുന്നേറ്റങ്ങൾ അവസാനിപ്പിക്കുകയും മിഹിരകുലന്റെ സാമ്രാജ്യത്തിനു അന്ത്യം കുറിക്കുകയും ചെയ്തു.
"മിഹിരകുല" എന്ന പേര് ഇറാനിയൻ ഭാഷകളിൽനിന്നാണെന്നു കരുതുന്നു.
"മിത്രയിൽ നിന്നു ജനിച്ചവൻ" എന്ന അർത്ഥമാകാം ആ വാക്കിനെന്ന് ജാനോസ് ഹർമട്ട സിദ്ധാന്തിക്കുന്നു.
മിഹിരകുലനെക്കുറിച്ചുള്ള വിവരണങ്ങൾ
സാഗർ പറയുന്നതനുസരിച്ച്, ഹൂണ രാജാവ് തോരാമനൻ അതിക്രൂരനായ ഭരണാധികാരിയും അദ്ദേഹത്തിന്റെ മകൻ മിഹിരകുലൻ തന്റെ അച്ഛനേക്കാളും ക്രൂരനുമായിരുന്നു.
520 സി.ഇ യോടെ മിഹിരകുലൻ വലിയ ആനപ്പടയും കുതിരപ്പടയും നയിക്കുന്ന സൈന്യത്തോടുകൂടി സിന്ധിനെ കീഴടക്കിയിരുന്നു,  മിഹിരകുലൻ ബുദ്ധമതസ്ഥാനങ്ങൾ നശിപ്പിക്കുകയും,  ബുദ്ധസന്യാസമഠങ്ങൾ തകർക്കുകയും ബുദ്ധസന്യാസിമാരെ കൊല്ലുകയും ചെയ്തു.
കുഷാനരാജാക്കന്മാർ  പുറപ്പെടുവിച്ചിരുന്നതുപോലെ മിഹിരകുല ഒഎശൊ അല്ലെങ്കിൽ ശിവൻ, എന്നു പ്രതിപാദനം ചെയ്യുന്ന  നാണയങ്ങൾ പുറപ്പെടുവിച്ചിരുന്നു.
ഇത് ആധാരമാക്കി മിഹിരകുലൻ ശൈവമതത്തിനെ സംരക്ഷിച്ചിരുന്നതായി കരുതുന്നു.
ചൈനീസ് തീർത്ഥാടകനായ സുവാൻസാങ് (ഹുവാൻ സാങ്) മിഹിരകുലൻ ആദ്യം കശ്മീരിനെ കീഴടക്കിയതായി പരാമർശിക്കുന്നു, തുടർന്ന് ഗാന്ധാരം, മധ്യ-കിഴക്കൻ ഇന്ത്യ എന്നിവ കീഴടക്കാൻ ശ്രമിച്ചെങ്കിലും യശോദർമാനും ഗുപ്ത രാജാവായ നരസിംഹഗുപ്ത ബാലദിത്യയും അദ്ദേഹത്തെ കീഴടക്കി.
യുദ്ധസമയത്ത് മിഹിരകുല പിടിക്കപ്പെട്ടു, പക്ഷേ ബാലാദിത്യയുടെ അമ്മ ഇടപെട്ട് വധശിക്ഷയ്ക്കെതിരെ വാദിച്ച് അദ്ദേഹത്തിന്റെ ജീവൻ രക്ഷിക്കുകയും ചെയ്തതായി സുവാൻസാങ് (ഹുവാൻ സാങ്) പറയുന്നു.
മിഹിരകുലൻ കശ്മീരിലേക്ക് മടങ്ങുകയും അവിടത്തെ തന്റെ അധികാരം വീണ്ടെടുക്കുകയും, വീണ്ടും ഗാന്ധാരത്തിനെ ആക്രമികുകയും ചെയ്തെു.
എങ്കിലും, ഏതാനും മാസങ്ങൾക്കുള്ളിൽ മിഹിരകുലൻ മരിച്ചു.
കോസ്മാസ് ഇൻഡികോപ്ലസ്റ്റസ്
ആറാം നൂറ്റാണ്ടിലെ അലക്സാണ്ട്രിയൻ സഞ്ചാരിയായ കോസ്മാസ് ഇൻഡികോപ്ലസ്റ്റസ് പറയുന്നതനുസരിച്ചു ഇന്ത്യയിൽ ഹെഫ്തലൈറ്റുകൾ "ഗൊല്ലാസി"നു കീഴിൽ അവരുടെ ശക്തിയുടെ ഉന്നതിയിലെത്തിയെന്നാണ്.
ഗൊല്ലാസ് മിഹിരകുലൻ തന്നെയാണെന്ന് മിഹിരകുലന്റെ പേരിന്റെ അവസാനഭാഗം അടിസ്ഥാനമാക്കി കരുതപ്പെടുന്നു.
ഗ്വാളിയർ ലിഖിതം
മാത്രിചേതയുടെ  ഗ്വാളിയർ ലിഖിതത്തിൽ മിഹിരകുലനെക്കുറിച്ച് പരാമർശിക്കുന്നു.
535 സി.ഇ യിൽ മിഹിരാകുലന്റെ ഭരണത്തിൽ ഗ്വാളിയറും ഉൾപ്പെട്ടിരുന്നു എന്ന് ഇതു മൂലം സ്ഥിരീകരിക്കപ്പെടുന്നു.
മിസ്‌രി പള്ളി
മലപ്പുറം ജില്ലയിലെ പൊന്നാനിയിൽ സ്ഥിതി ചെയ്യുന്ന പതിനാറാം നൂറ്റാണ്ടിലെ ഒരു ജുമുഅ മസ്ജിദ് ആണ് ഈജിപ്ഷ്യൻ പള്ളി എന്നും അറിയപ്പെടുന്ന മിസ്‌രി പള്ളി .
പോർച്ചുഗീസുകാർക്കെതിരായ യുദ്ധത്തിൽ സാമൂതിരി രാജാവിന്റെ സൈന്യത്തെ സഹായിക്കാൻ ഈജിപ്തിൽ നിന്ന് വന്ന സൈനുദ്ദീൻ മഖ്ദൂമിന്റെ സൈന്യത്തിനു വേണ്ടി നിർമ്മിച്ച പള്ളിയാണ് ഇത് എന്നാണ് ചരിത്രം.
കേരളത്തിലെ പ്രധാന സാംസ്കാരിക, ചരിത്ര, വാസ്തുവിദ്യാ സ്മാരകങ്ങളിലൊന്നായ ഈ പള്ളി, ഈജിപ്തും മലബാർ തീരവും തമ്മിലുള്ള മധ്യകാല വ്യാപാര ബന്ധത്തിന്റെ അവശിഷ്ടം കൂടിയാണ്.
ഈജിപ്തുകാരെ പ്രാദേശികമായി മിസ്രി എന്ന് വിളിച്ചിരുന്നതിനാൽ, അവർ തമ്പടിച്ച പ്രദേശത്ത് നിർമ്മിച്ച പള്ളിയെ മിസ്രി മസ്ജിദ് എന്ന് ആളുകൾ വിളിക്കാൻ തുടങ്ങി.
സാമൂതിരിയുടെ പോർച്ചുഗീസുകാർക്കെതിരായ യുദ്ധത്തിൽ സാമൂതിരി കുഞ്ഞാലി മരക്കാറിന്റെ നേതൃത്വത്തിലുള്ള നാവികസേനയെ സഹായിക്കാൻ ഈജിപ്തിൽ നിന്ന് സൈനുദ്ദീൻ മഖ്ദൂമിന്റെ സൈന്യം നാവിക ആസ്ഥാനമായ പൊന്നാനിയിൽ വന്നിരുന്നു.
ഈജിപ്റ്റിൽ നിന്നും വന്ന ഈ സൈന്യത്തിന് വേണ്ടിയാണ് മിസ്രി മസ്ജിദ് നിർമ്മിച്ചത്.
സൈനുദ്ദീൻ മഖ്ദൂം എഴുതിയ തുഹ്ഫത്ത് ഉൽ മുജാഹിദ്ദീൻ എന്ന കൃതിയിൽ ഇത് പരാമർശിക്കപ്പെടുന്നു.
ഈജിപ്ഷ്യൻ സൈനികർക്കുള്ള ആദരസൂചകമായി പൊന്നാനിയിലെ കമ്മാലികനകം കുടുംബം പള്ളി നിർമ്മിക്കാൻ ഭൂമി സംഭാവന ചെയ്യുകയും അതിന് മിസ്രി [ഈജിപ്ഷിയൻ] മസ്ജിദ് എന്ന് പേരിടുകയും ചെയ്തതായി പറയുന്നു.
പൊന്നാനിയിലെ ഒരു ചരിത്രകാരനായ ടി. വി. അബ്ദുറഹിമാൻ കുട്ടി പറയുന്നത്, സാമൂതിരി, സൈനുദ്ദീൻ, മരക്കാർ എന്നിവർ ഒരു സൈന്യം രൂപീകരിക്കാൻ കൈകോർക്കുകയും പോർച്ചുഗീസുകാരിൽ നിന്നുള്ള ഒന്നിലധികം ആക്രമണങ്ങളെ വിജയകരമായി പ്രതിരോധിക്കുകയും ചെയ്തു എന്നാണ്.
ഈജിപ്തിൽ നിന്നുള്ള വ്യാപാരികളുടെ സന്ദർശനത്തെ തുടർന്നാണ് മിസ്രി മസ്ജിദ് നിർമ്മിച്ചതെന്ന് മറ്റൊരു അവകാശവാദവും നിലനിൽക്കുന്നു.
കപ്പൽ തകർന്നതിന് ശേഷം അവർ കരയിലെത്തുകയും നന്ദി സൂചകമായി ഒരു മസ്ജിദ് നിർമ്മിക്കുമെന്ന് വാഗ്ദാനം ചെയ്യുകയും ചെയ്തതായി പറയപ്പെടുന്നു.
അക്കാലത്തെ കേരളീയ വാസ്തുവിദ്യാ ശൈലിയിൽ നിർമ്മിച്ചിരിക്കുന്ന മിസ്രി പള്ളി രണ്ട് നിലകളുള്ള മിഹ്റാബ്, മിമ്പാർ, പ്രാർത്ഥനാ ഹാൾ, ദർ എന്നിവ ഉൾക്കൊള്ളുന്നു.
അക്കാലത്തെ പ്രാദേശിക സാങ്കേതികവിദ്യയും വാസ്തുവിദ്യയും ഉപയോഗിച്ചാണ് പള്ളി നിർമ്മിച്ചതെന്ന് ജാമിയ മില്ലിയ ഇസ്ലാമിയയിലെ സാമൂഹ്യശാസ്ത്രജ്ഞനായ ഹബീബുൽ റഹ്മാൻ പറയുന്നു.
പള്ളിയുടെ രൂപീകരണത്തിന് ശേഷം മസ്ജിദുമായി ബന്ധപ്പെട്ട് പൊന്നാനിയിൽ നിരവധി ചെറിയ പള്ളികളും മദ്രസകളും പൂർവ്വിക ഭവനങ്ങളും രൂപീകരിക്കപ്പെടുകയും അവ പൊന്നാനിയുടെ സാമൂഹിക-സാംസ്കാരിക ജീവിതത്തെ വളരെയധികം സ്വാധീനിക്കുകയും ചെയ്തു.
കേരളത്തിന്റെ ചരിത്രത്തിൽ സാംസ്കാരികവും ചരിത്രപരവും വാസ്തുവിദ്യാപരവുമായ പ്രാധാന്യമുള്ള പതിനാറാം നൂറ്റാണ്ടിലെ ഒരു മുസ്ലീം പള്ളിയാണ് മിസ്രി മസ്ജിദ്.
കേരളത്തിലെ മധ്യകാലഘട്ട വാസ്തുവിദ്യാ ശൈലിയിലാണ് പള്ളി നിർമ്മിച്ചിട്ടുള്ളത്.
അവിടത്തെ വാസ്തുവിദ്യ അറബി കാലിഗ്രാഫിയാൽ സമ്പന്നമാണ്.
പോർച്ചുഗീസുകാർക്കെതിരായ യുദ്ധത്തിൽ രക്തസാക്ഷിത്വം വരിച്ച സൈനികരുടെ ശവകുടീരങ്ങൾ മിസ്രി പള്ളിയിലും അടുത്തുള്ള പള്ളിയിലുമുണ്ട്.
ഇന്ത്യൻ സ്വാതന്ത്ര്യസമരത്തിലെ നിരവധി രക്തസാക്ഷികളുടെ ശവകുടീരങ്ങൾ നിലകൊള്ളുന്ന സ്ഥലം കൂടിയാണ് മിസ്രി മസ്ജിദ്.
ഈജിപ്തും മലബാർ തീരവും തമ്മിലുള്ള മധ്യകാല വ്യാപാര ബന്ധത്തിന്റെ അവശിഷ്ടം കൂടിയാണ് മിസ്രി പള്ളി.
പരിപാലനത്തിന്റെ അഭാവം മൂലം കാലപ്പഴക്കത്താൽ പള്ളിയ്ക്ക് വ്യാപകമായ നാശനഷ്ടങ്ങളുണ്ടായി അതിന്റെ മുൻവശവും മേൽക്കൂരയും തകർന്നിരുന്നു.
ഇതിനെത്തുടർന്ന്, 2019 ൽ, പള്ളി കമ്മിറ്റിയിലെ കുറച്ച് അംഗങ്ങൾ പഴയ പള്ളി കെട്ടിടം പൊളിച്ചുമാറ്റാനും പകരം കോൺക്രീറ്റ് ഘടന നിർമ്മിക്കാനും ശ്രമിച്ചു.
എന്നാൽ ഇത് പ്രദേശവാസികളുടെ എതിർപ്പിന് കാരണമായി.
തുടർന്ന്, പള്ളി സംരക്ഷിക്കണമെന്ന ജനങ്ങളുടെ ആവശ്യത്തെത്തുടർന്ന് മുൻ കേരള നിയമസഭ സ്പീക്കർ പി. ശ്രീരാമകൃഷ്ണന്റെ ഇടപെടലിനെത്തുടർന്ന് കേരള സർക്കാർ പള്ളി ഏറ്റെടുത്തു.
അന്ന് പൊന്നാനി നിയമസഭാ മണ്ഡലത്തിലെ എംഎൽഎ കൂടിയായിരുന്ന പി. ശ്രീരാമകൃഷ്ണൻ പിന്നീട് സ്മാരകത്തിന്റെ സംരക്ഷണത്തിനായി ഒരു പദ്ധതി സമർപ്പിക്കാൻ ആർക്കിയോളജിക്കൽ സർവേ ഓഫ് ഇന്ത്യ (എഎസ്ഐ) ഉദ്യോഗസ്ഥരെ വിളിച്ചു വരുത്തി.
തുടർന്ന് കേരള സർക്കാർ മുസിരിസ് പൈതൃക സംരക്ഷണ പദ്ധതിക്ക് കീഴിൽ 85 ലക്ഷം രൂപ ചെലവിൽ പുനരുദ്ധാരണ പ്രവർത്തനങ്ങൾ ആരംഭിച്ചു.
പള്ളിയുടെ സവിശേഷമായ കേരള വാസ്തുവിദ്യാ ശൈലിക്ക് അനുയോജ്യമായ രീതിയിലാണ് പുനരുദ്ധാരണ പ്രവർത്തനങ്ങൾ പൂർത്തിയാക്കിയത്.
നവീകരണം പൂർത്തിയായ പള്ളി 2023 ജൂൺ 10 ന് പൊതുമരാമത്ത് വകുപ്പ്, ടൂറിസം മന്ത്രി പി. എ. മുഹമ്മദ് റിയാസ് , പൈതൃക സംരക്ഷണ ഭവനം എന്ന നിലയിൽ പൊതുജനങ്ങൾക്കായി തുറന്നു കൊടുത്തു.
മിസൗറി സിറ്റി (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Missouri_City മിസൗറി സിറ്റിയുടെ ഭൂപടം
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഹ്യൂസ്റ്റൺ – ഷുഗർലാൻഡ് – ബേടൗൺ മെട്രോപ്പൊളീറ്റൻ പ്രദേശത്തു സ്ഥിതി ചെയ്യുന്ന ഒരു നഗരമാണ് മിസൗറി സിറ്റി .
നഗരത്തിന്റെ ഏറെ ഭാഗവും ഫോർട്ട് ബെൻഡ് കൗണ്ടിയിലും ഒരു ചെറിയ് ഭാഗം ഹാരിസ് കൗണ്ടിയിലുമാണ് സ്ഥിതി ചെയ്യുന്നത്.
2000ലെ യു. എസ്. സെൻസസ് പ്രകാരം, നഗരത്തിലെ മൊത്തം ജനസംഖ്യ 52,913 ആണ് (2005 ഉദ്ദേശക്കണക്കനുസരിച്ച് ജനസംഖ്യ 63,910 ആണ്).
മിസൗറി സിറ്റിയുടെ സിറ്റി കൗൺസിലിലെ മെംബർമാരിൽ മലയാളിയായ റോബിൻ എലക്കാട്ട് 2009 മേയ് 9നു ഡിസ്ട്രിക്ട് C കൗൺസിൽ മെംബറായി തിരഞ്ഞെടുക്കപ്പെട്ടു.
പിന്നീട് 2011 മേയ് 14നു നടന്ന അടുത്ത വട്ടത്തെ തിരഞ്ഞെടുപ്പിലും അദ്ദേഹം വിജയിച്ചു.
അവലംബം ↑ ↑ {{ cite web }} : Check date values in: | date= ( help ) പുറത്തേയ്ക്കുള്ള കണ്ണികൾ സിറ്റി ഓഫ് മിസൗറി സിറ്റി മിസൗറി സിറ്റി, ടെക്സസ് from the Handbook of Texas Online
മിഹായേല നൊറോക്ക് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മിഹായേല നൊറോക്ക് ഒരു റൊമാനിയൻ ഫോട്ടോഗ്രാഫറാണ്.
സൊന്ദര്യം എല്ലായിടത്തുമുണ്ടെന്നു വിശ്വസിക്കുന്ന അവരുടെ " അറ്റ്ലസ് ഓഫ് ബ്യൂട്ടി " എന്ന ഛായാചിത്ര പുസ്തകം ഏറെ പ്രശസ്തമാണ്.
ലോകത്തിലെ വൈവിദ്ധ്യമാർന്ന പെൺ മുഖങ്ങൾ ചിത്രീകരിക്കുന്നതിനായി അവർ സ്വദേശമായ റൊമാനിയയിൽനിന്ന് തൻറെ ജോലിയുപേക്ഷിച്ചു പുറപ്പെടുകയും ഏകദേശം അമ്പതിലധികം രാജ്യങ്ങളിൽ ചുറ്റിസഞ്ചരിക്കുകയും ഈ രാജ്യങ്ങളിൽനിന്നു പകർത്തിയ ചിത്രങ്ങളുടെ സാമഹാരം "അറ്റ്ലസ് ഓഫ് ബ്യൂട്ടി" എന്ന പേരിൽ പ്രസിദ്ധീകരിക്കുകയും ചെയ്തു.
മിഹായേല നൊറോക്ക് 1985 മെയ് 18 നാണ് ജനിച്ചത്.
മിഹായേലയുടെ പിതാവ് ഒരു ചിത്രകാരനായിരുന്നതിനാൽ അതിനാൽ ചെറുപ്പം മുതലേ അവർക്ക് നിറങ്ങളോട് അതിയായ അഭിനിവേശം തോന്നിയിരുന്നു.
ബുക്കാറസ്റ്റിലെ നാഷണൽ യൂണിവേഴ്സിറ്റി ഓഫ് ആർട്സിലെ ഫോട്ടോ വീഡിയോ വിഭാഗത്തിൽ അവർ പഠനം നടത്തിയിരുന്നു.
നിരവധി മേഖലകളിൽ ഏറെക്കാലം ജോലി ചെയ്തതിനുശേഷം 2012 ൽ മിഹായേല ഫോട്ടോഗ്രാഫിയിൽ തൻറെ എല്ല ശ്രദ്ധയും കേന്ദ്രീകരിക്കുവാൻ തീരുമാനിച്ചു.
ആദ്യയാത്ര നടത്തിയെ എത്യോപ്യയിൽനിന്നു ലഭിച്ച സ്ത്രീമുഖങ്ങളുടെ വ്യത്യസ്തങ്ങളും അവിശ്വസനീയവുമായ ദൃശ്യങ്ങൾ "അറ്റ്ലസ് ഓഫ് ബ്യൂട്ടി" എന്ന പ്രസിദ്ധീകരണത്തിന് അവർക്കു പ്രചോദനമായിത്തീർന്നു.
അതിനുശേഷം, ലോകമെമ്പാടുമായി ഒരു 15 മാസ യാത്ര നടത്തുകയും, ലോകത്തിൻറെ വിവിധ ഭാഗങ്ങളിൽനിന്ന് വൈവിധ്യമാർന്ന സ്ത്രീമുഖങ്ങളുടെ ദൃശ്യങ്ങൾ ചിത്രീകരിച്ചുകൊണ്ട് അവർ യാത്ര തുടരുകയും ചെയ്തു.
സൗന്ദര്യം എല്ലായിടത്തും ഉണ്ടെന്നുള്ളതാണ് മിഹായേലയുടെ മതം, പണം, പ്രവണത അല്ലെങ്കിൽ വർഗ്ഗം എന്നിവയെ ആശ്രയിച്ചല്ല, മറിച്ച് ലാളിത്യവും ആധികാരികതയുമാണ് ഇതിനെ നിലനിറുത്തുന്നത്.
മിഹായേലയുടെ അതുല്യമായ ഈ സമീപനം ലോകത്തിലെ മികച്ച വിവിധങ്ങളായ പ്രസിദ്ധീകരണങ്ങളുടെ ശ്രദ്ധ ആകർഷിച്ചു.
ഈ പദ്ധതിയുടെ ഭാഗമായി ചിത്രീകരിക്കപ്പെട്ട ഫോട്ടോകൾ വിവിധ രാജ്യങ്ങളിൽ നിന്നുള്ള നൂറ് ദശലക്ഷത്തിലധികം ആളുകൾ കണ്ടിട്ടുണ്ട്. 'ദ അറ്റ്ലസ് ഓഫ് ബ്യൂട്ടി' സമകാലീന റുമാനിയൻ ആർട്ട് പ്രോജക്ടുകളിൽ ഏറ്റവും കൂടുതൽ മാധ്യമങ്ങളിൽ പ്രകീർത്തിക്കപ്പെട്ടിരിക്കുന്നു.
തൻറെ ഉദ്യമം തുടർന്നു നടത്തുവാനാവശ്യമായ ഫണ്ട് ലഭിക്കാൻ ഇത് സഹായിക്കുമെന്ന് മിഹായേല പ്രതീക്ഷ വച്ചുപുലർത്തുന്നു.
നമ്മുടെ ലോകത്തിൻറെ ഏറ്റവും വലിയ നിക്ഷേപം വൈവിധ്യമാണെന്നുള്ള സന്ദേശം ഉദ്ഘോഷിക്കുവാനായി, ലോകമെമ്പാടുമുള്ള നൂറുകണക്കിന് വനിതകളുടെ ചിത്രങ്ങൾ ഈ ആൽബത്തിൽ ഉൾപ്പെടുത്തണമെന്നുള്ളതാണ് മിഹായേല നൊറോക്കിൻറെ ആഗ്രഹം.
അവലംബം ↑ {{ cite web }} : Check date values in: | access-date= ( help ) ↑ {{ cite web }} : Check date values in: | access-date= ( help )
മിഹിന്റേൽ കുന്ന് ഇംഗ്ലീഷ് വിലാസം https://ml.wikipedia.org/wiki/Mihintale
ശ്രീലങ്കയിലെ അനുരാധപുരത്തിനടുത്തുള്ള ഒരു കുന്നാണ്‌ മിഹിന്റേൽ .
4-ആം നൂറ്റാണ്ടിൽ അശോകന്റെ പുത്രനായ മഹേന്ദ്രൻ ഒരു പരവതാനിയിൽ പറന്ന് ശ്രീലങ്കയിലെത്തുകയും ഈ കുന്നിൽ വച്ച് സിംഹളരാജാവായ ടിസ്സയെ ബുദ്ധമതത്തിലേക്ക് പരിവർത്തനം ചെയ്യുകയും ചെയ്തു.
ഇതിനെത്തുടർന്ന്, ടിസ്സ, ഈ മതം രാജ്യമാകെ പരത്തുന്നതിന് ഉത്തരവിട്ടു.
താമസിയാതെ ശ്രീലങ്കയിലെ ഭൂരിഭാഗം ജനങ്ങളും പരമ്പരാഗത ഹിന്ദുമതത്തിൽ നിന്ന് ബുദ്ധമതത്തിലേക്ക്ക് പരിവർത്തനം ചെയ്യപ്പെട്ടു ‌.
ടീസ്സയും മഹേന്ദ്രനും തമ്മിലുള്ള കൂടിക്കാഴ്ച നടന്ന ഈ മലയിൽ ഇന്നൊരു ആശ്രമം നിലനിൽക്കുന്നുണ്ട്.
ഇവിടെ മഹേന്ദ്രന്റെ ചിതാഭസ്മം സൂക്ഷിച്ചിട്ടുണ്ട്.
1840 പടീകൾ കയറി വേണം ഈ ആശ്രമത്തിലെത്താൻ.
പോസോൺ ആഘോഷസമയത്ത് നിരവധി തീർത്ഥാടകർ ഈ കുന്ന് കയറാനെത്താറുണ്ട് .
മിഹിർസെൻ ഇംഗ്ലീഷ് വിലാസം https://ml.wikipedia.org/wiki/Mihir_Sen
ഇംഗ്ലണ്ടിനെ ഫ്രാൻസിൽ നിന്നും വേർതിരിക്കുന്ന ഇംഗ്ലീഷ് ചാനൽ നീന്തിക്കടന്ന ആദ്യത്തെ ഇന്ത്യക്കാരനും ആദ്യത്തെ ഏഷ്യക്കാരനുമാണ് മിഹിർസെൻ .
ഇംഗ്ലണ്ടിലെ ഡോയറിൽ നിന്നും ഫ്രാൻസിലെ കാലൈസ് വരെ നീളുന്ന, 38.5 കിലോമീറ്റർ ദൂരമുള്ള ഈ കടലിടുക്കിൽ നല്ല അടിയൊഴുക്കും അതിശൈത്യവും അനുഭവപ്പെടാറുണ്ട്.
മൂന്നു വർഷത്തെ നിരന്തര പരിശീലനം കൊണ്ട് 1958 സെപ്റ്റംബർ 27 ന് മിഹർസെൻ ഇതു നീന്തിക്കടന്നു.
14 മണിക്കൂറും 45 മിനിറ്റും എടുത്ത് ഈ സമുദ്രഭാഗം നീന്തിക്കടക്കുമ്പോൾ ഇദ്ദേഹത്തിനു പ്രായം 28 വയസ്സായിരുന്നു.
1966 ഇൽ ഇന്ത്യയ്ക്കും ശ്രീലങ്കയ്ക്കും ഇടയ്ക്കുള്ള പാക്ക് കടലിടുക്ക് , തുർക്കിയെ വിഭജിക്കുന്ന ദാർദ്നെല്ലസ്-പോറസ് കടലിടുക്ക് , പനാമാ കനാൽ , ജിബ്രാൾട്ടൻ കടലിടുക്ക് എന്നീ നാലു കടലിടുക്കുകൾ കൂടി പിന്നീടു മിഹിർസെൻ നീന്തിക്കടന്നു.
ഗിന്നസ്ബുക്കിൽ ഇടം തേടാൻ ഇതു  വഴിയൊരുക്കി.
ഇന്ത്യ പത്മശ്രീയും പത്മഭൂഷണും നൽകി ഇദ്ദേഹത്തെ ആദരിച്ചിട്ടുണ്ട്.
ജീവിതം ലണ്ടനിലെ ഇന്ത്യാ ഹൗസിൽ നടന്ന ചടങ്ങിൽ നീന്തൽ അസോസിയേഷൻ കൗൺസലിനുവേണ്ടി സർട്ടിഫിക്കറ്റ് പ്രഭു ഫ്രീബെർഗ് സെന്നിനു സമ്മാനിക്കുന്ന ചിത്രം
പശ്ചിമബംഗാളിൽ ആയിരുന്നു മിഹിർസെൻ ജനിച്ചത് (നവംബർ 16, 1930 – ജൂൺ 11, 1997).
അഭിഭാഷകനായിട്ടായിട്ടായിരുന്നു ജോലി നോക്കിയത്.
വ്യത്യസ്തങ്ങളായ വ്യാപാരമേഖലകളിലും ഇദ്ദേഹം കൈവെച്ചിരുന്നു.
തൊഴിൽ പ്രശ്നങ്ങൾ മൂലം സർക്കാരുമായി നിയമയുദ്ധങ്ങൾ വരെ നടത്തേണ്ടി വന്നിരുന്നു.
തൊഴിൽമേഖലകളെല്ലാം ഉപേക്ഷിക്കാം അദ്ദേഹം പ്രേരിതനായി.
കേസുകൾ എല്ലാം തോൽക്കുകയും വസ്തുവകകളും പാസ്‌പോർട്ടും കണ്ടുകെട്ടുകയും ചെയ്തു.
അവസാനകാലം അൽഷിമേഴ്സ് എന്ന മറവിരോഗം പിടിപെട്ട് കിടപ്പിലായിരുന്നു.
ഇതൊക്കെ പുറം‌ലോകം അറിയാൻ വൈകിയിരുന്നു.
1997 ജൂണിൽ അന്തരിച്ചു.
മിഹ്റാബ്‌ ഇംഗ്ലീഷ് വിലാസം https://ml.wikipedia.org/wiki/Mihrab മിഹ്റാബ്‌ Mosque–Cathedral of Córdoba
മുസ്‌ലിം  പള്ളികളുടെ മുൻ ഭിത്തിയിൽ  അർദ്ധവൃത്തത്തിൽ ഉള്ള  മാടം ആണ് മിഹ്റാബ്‌ ( അറബി : محراب ‬ , miḥrāb , pl. محاريب maḥārīb ), ( പേർഷ്യൻ : مهرابه , mihrāba ).
മുസ്‌ലിംകൾ  പ്രാർത്ഥിക്കുമ്പോൾ നേരിടുന്ന മക്കയിലെ കഹ്ബ ആണ് അതിന്റെ ദിശ.
ഇവിടെയാണ് നിസ്കാരത്തിന് നേതൃത്വം നൽകുന്ന ഇമാം നിൽക്കുന്നത്.
ഇത് വെള്ളിയാഴ്ച നിസ്കാരത്തിന് മുൻപ് ജനങ്ങളെ അഭിസംബോധന ചെയ്തു ഇമാം നടത്തുന്ന ഖുതുബക്ക് വേണ്ടി നിൽക്കുന്ന മിൻബറിന്റെ ഇടത് വശത്താണ് സ്ഥിതി ചെയ്യുന്നത്.
ചിത്രശാല Mihrab in the Great Mosque of Damascus Mihrab ഗല Metropolitan Museum of Art (New York City) Mihrab in the Mosque of Uqba also known as the Great Mosque of Kairouan Mihrab in the Hagia Sophia , Istanbul , Turkey Mihrab in the Bou Inania Madrasa , Morocco Mihrab in the Jerusalem.
Mihrab in Spain Mihrab in the Qila-i-Kuhna Mosque , in Delhi Mihrab of 13th century in  Turkey
മാർഗരറ്റ് കസിൻസ് ഇംഗ്ലീഷ് വിലാസം https://ml.wikipedia.org/wiki/Margaret_Cousins
ഐറിഷ് - ഇന്ത്യൻ വിദ്യാഭ്യാസ വിചക്ഷണയും വോട്ടവകാശപ്രവർത്തകയും തിയോസഫിക്കൽ പ്രചാരകയുമായിരുന്നു ഗ്രെറ്റാ കസിൻസ് എന്നറിയപ്പെട്ടിരുന്ന മാർഗരറ്റ് എലിസബത്ത് കസിൻസ് (മാർഗരറ്റ് ജിലെസ്പി) (1878–1954).
ആൾ ഇന്ത്യ വിമൻസ് കോൺഫറൻസിന്റെ സ്ഥാപകയായിരുന്നു.
കവിയും സാഹിത്യ വിമർശകനുമായിരുന്ന ജെയിംസ് കസിൻസ് ആയിരുന്നു ജീവിതപങ്കാളി.
1915 മുതൽ ഈ ദമ്പതികൾ ഇന്ത്യയിൽ താമസമാരംഭിച്ചു.
ഒരു ഐറിഷ് പ്രൊട്ടസ്റ്റന്റ് കുടുംബത്തിലാണ് മാർഗരറ്റ് ജിലെസ്പി ജനിച്ചത്.
ഡബ്ലിനിലുള്ള അയർലൻഡ് റോയൽ സർവ്വകലാശാലയിൽ നിന്നും  സംഗീതത്തിൽ ബിരുദം നേടിയ മാർഗരറ്റിന് അവിടെ അദ്ധ്യാപികയായി ജോലി ലഭിച്ചു.
ഇതിനിടെയാണ് കവിയും സാഹിത്യവിമർശകനുമായ ജെയിംസ് കസിൻസിനെ പരിചയപ്പെടുന്നതും 1903 ൽ വിവാഹം കഴിക്കുന്നതും.
ഈ ദമ്പതികൾ ഒരുമിച്ച് സോഷ്യലിസം , സസ്യഭക്ഷണവാദം , ഭൌതിക ഗവേഷണം തുടങ്ങിയ മേഖലകളിൽ വ്യാപരിക്കാനാരംഭിച്ചു.
മാഞ്ചസ്റ്ററിൽ 1906-ൽ നടന്ന നാഷണൽ കോൺഫറൻസ് ഓഫ് വിമണിന്റെ ഒരു യോഗത്തിൽ പങ്കെടുത്തതിനുശേഷം കസിൻസ് അതിന്റെ ഐറിഷ് ബ്രാഞ്ചിൽ ചേർന്ന് പ്രവർത്തനമാരംഭിച്ചു.
1907 മാർഗരറ്റും ജെയിംസും തിയോസഫിക്കൽ സൊസൈറ്റിയുടെ ലണ്ടനിൽ നടന്ന കൺവൻഷനിൽ പങ്കെടുത്തു.
ഇക്കാലത്ത് ഇദ്ദേഹം ലണ്ടനിലുള്ള സസ്യഭക്ഷണവാദികൾ, സ്ത്രീകളുടെ വോട്ടവകാശത്തിനായി പോരാടുന്നവർ, മൃഗപീഡനത്തിനെതിരെ പ്രവർത്തിക്കുന്ന ആന്റി വൈവിസെക്ഷൻ സൊസൈറ്റി, അതീന്ദ്രിയ പ്രവർത്തികളെസംബന്ധിച്ചു പഠനം നടത്തുന്ന ഓക്കൾട്ടിസ്റ്റുകൾ  തുടങ്ങിയ വ്യസ്ത്യസ്ത വിഭാഗങ്ങളുമായി ബന്ധപ്പെട്ടു.
1908 -ൽ കസിൻസ്, ഹന്ന ഷീഹൈ സ്കെഫിംങ്ടണുമായി ചേർന്ന് ഐറിഷ് വിമൻ ഫ്രാൻചൈസ് ലീഗ് എന്ന സംഘടനയ്കു രൂപം നൽകി.
1910 -ൽ വിമൻ പാർലമെന്റ് എന്ന പ്രസ്ഥാനത്തിന്റെ നേതൃത്വത്തിൽ ഒരു സംഘം വനിതകൾ വോട്ടവകാശപ്രശ്നം ഉന്നയിച്ച്, ഹൌസ് ഓഫ് കോമൺസിലേക്ക് പ്രകടനം നടത്തുകയും, പ്രധാനമന്ത്രിക്ക് നിവേദനം കൈമാറാൻ ശ്രമിക്കുകയും കോമൺസിലെ മന്ത്രിമന്ദിരങ്ങളുടെ ജനാലകൾ തകർക്കുവാൻ ശ്രമിക്കുകയും ചെയ്തു.
ഈ പ്രകടനത്തിൽ പങ്കെടുത്ത 119 വനിതകളിൽ ഡബ്ലിനിൽ നിന്നുമുള്ള 6 പേരിൽ ഒരാളായിരുന്നു കസിൻസ്.
ഈ പ്രക്ഷോഭത്തിൽ കസിൻസ് അറസ്റ്റ് ചെയ്യപ്പെടുകയും ഒരു മാസം തടവിന് ശിക്ഷിക്കപ്പടുകയും ഹോളോവേ ജയിലിൽ അടയ്കപ്പെടുകയും ചെയ്തു.
മാർഗരറ്റ് ഡെലാൻറ്
മാർഗരറ്റ് ഡെലാന്റ് (മാർഗരറ്റ വെയ്ഡ് കാംപ്ബെൽ) (ജീവിതകാലം : ഫെബ്രുവരി 23, 1857 – ജനുവരി 13, 1945) ഒരു അമേരിക്കൻ നോവലിസ്റ്റും ചെറുകഥാകൃത്തും കവയിത്രിയുമായിരുന്നു.
മാർഗരറ്റ വെയ്ഡ് കാംപ്ബെൽ പെൻസിൽവാനിയ യിലെ അല്ലെഘെനി യിൽ (ഇപ്പോൾ പിറ്റ്സ്ബർഗ് ഗിൽ ഉൾപ്പെട്ടിരിക്കുന്നു) 1857 ഫെബ്രുവരി 23 ന് ജനിച്ചു.
അവരുടെ ജനനസമയത്ത് മാതാവ് മരണമടഞ്ഞതിനാൽ ലോയിസ് വെയ്ഡ് എന്ന അമ്മായിയുടെയും അവരുടെ ഭർത്താവായ ബെഞ്ചമിൻ കാംപ്ബെൽ ബ്ലേക്കിന്റെയും സംരക്ഷണയിലാണ് വളർന്നത്.
1880 മെയ് 12 ന് അവർ ലോറിൻ എഫ്. ഡെലാന്റ് എന്നയാളെ വിവാഹം കഴിച്ചു.
പരമ്പരാഗത സ്വത്തായി ഭർത്താവിന്റെ പിതാവിന്റെ പിതാവിൽനിന്നു ലഭിച്ച പബ്ലീഷിംഗ് കമ്പനി 1886 ൽ അവർ വില്ക്കുകയും പരസ്യരംഗത്ത് ജോലി ചെയ്യുകയും ചെയ്തു.
ഇക്കാലത്താണ് മാർഗരറ്റ് എഴുത്ത് തുടങ്ങിയത്.
1886 ൽ അവരുടെ കാവ്യസമാഹാരമായ " The Old Garden " പ്രസിദ്ധീകരിക്കപ്പെട്ടു.
പ്രസിദ്ധീകരിക്കപ്പെട്ട പുസ്തകങ്ങൾ കവിതകൾ
The Old Garden and Other Verses , 1886 The Old Garden and other verses (1886) ( Internet Archive e-text ) നോവലുകൾ John Ward, Preacher (1888) Sidney (1890) The Story of a Child (1892) Philip and His Wife (1894) Dr. Lavendar's People (1903) The Awakening of Helena Richie (1906) The Way to Peace (1910) The Iron Woman (novel) (1911) The Voice (1912) Partners (1913) The Hands of Esau (1914) The Rising Tide (1916) Small Things (1919) The Promises of Alice (1919) An Old Chester Secret (1920) The Vehement Flame (1922) The Kays (1926) Captain Archer's Daughter (1932) ചെറുകഥാ സമാഹാരങ്ങൾ Mr. Tommy Dove, and Other Stories (1893) The Wisdom of Fools (1897) Old Chester Tales (1898) The Common Way (1904) R.J.'s Mother and Some Other People (1908) Around Old Chester (1915) Small Things (1919) New Friends in Old Chester (1924) Old Chester Days (1935) ആത്മകഥകൾ If This be I, as I Suppose it Be (1935) Golden Yesterdays (1941) മറ്റ് നോൺ ഫിക്ഷനുകൾ Florida Days (1889) അവലംബം ↑ Levenson, J. C. Notable American Women: A Biographical Dictionary (Edward T. James, editor).
Cambridge: Harvard University Press, 1971: Vol.
I, 454.
ISBN 0674627342 1 2 Levenson, J. C. Notable American Women: A Biographical Dictionary (Edward T. James, editor).
ISBN 0674627342
മാർഗരറ്റ് കോർട്ട്
ഏറ്റവും അധികം  ഗ്രാൻഡ്സ്‌ലാം സിംഗിൾസ് കിരീടം (24 ഗ്രാൻഡ്സ്‌ലാം സിംഗിൾസ് കിരീടം) നേടിയ  റെക്കോർഡിനുടമയായ ഒരു  മുൻ പ്രൊഫഷണൽ ടെന്നീസ് താരമാണ് ഓസ്‌ട്രേലിയക്കാരിയായ മാർഗരറ്റ് കോർട്ട്.
24 ഗ്രാൻഡ്സ്‌ലാം സിംഗിൾസ് കിരീടം, സിംഗിൾസ്, ഡബിൾസ്, മിക്‌സഡ് ഡബിൾസ് എന്നിങ്ങനെ എല്ലാവിഭാഗങ്ങളിലുമായി നാലു ഗ്രാൻഡ്സ്‌ലാം ടൂർണമെന്റുകളിൽ നിന്നായി ഏറ്റവും കൂടുതൽ ഗ്രാൻഡ്സ്‌ലാം കിരീടങ്ങൾ (62 എണ്ണം).
ഓസ്‌ട്രേലിയൻ , ഫ്രഞ്ച് , യുഎസ് , വിംബിൾഡൺ നാലു ഗ്രാൻഡ്സ്‌ലാം ടൂർണമെന്റുകളിൽ  സിംഗിൾസ്, ഡബിൾസ്, മിക്‌സഡ് ഡബിൾസ് എന്നിവയിലെല്ലാം കിരീടം ചൂടിയ താരം.
നാലു ഗ്രാൻഡ്സ്‌ലാം സിംഗിൾസ് കിരീടങ്ങളും ഒരേവർഷം നേടിയെടുക്കുക എന്ന അപൂർവനേട്ടം ( ഗോൾഡൻ ഗ്രാൻഡ്സ്ലാം )  കൈവരിച്ച മൂന്നു വനിതകളിൽ ഒരാൾ.
ഈ നേട്ടമെല്ലാം മാർഗരറ്റ് കോർട്ടിനെ ടെന്നിസിൽ അനശ്വരയായ താരമാകുന്നു .
തകർക്കപെടാത്ത നേട്ടങ്ങൾ
മിക്സഡ് ഡബിൾസിൽ ഗോൾഡൻ ഗ്രാൻഡ്സ്ലാം നേടിയ ഏക താരം മാർഗരറ്റ് കോർട്ട് ആണ്.
ഓപ്പൺ ഏറ യുഗത്തിൽ ആദ്യമായി സിംഗിൾസിൽ ഗോൾഡൻ ഗ്രാൻഡ്സ്ലാം നേടിയ  ആദ്യ താരവും മാർഗരറ്റ് കോർട്ട് ആണ് .
സ്റ്റെഫി ഗ്രാഫ് ആണ് പിന്നീട് ഗോൾഡൻ ഗ്രാൻഡ്സ്ലാം നേടിയത് .
External links Margaret Court എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാർഗരറ്റ് ടെയ്‌ലർ ഇംഗ്ലീഷ് വിലാസം https://ml.wikipedia.org/wiki/Margaret_Taylor
മാർഗരറ്റ് "പെഗ്ഗി" മക്കാൾ സ്മിത്ത് ടെയ്‍ലർ (ജീവിതകാലം : സെപ്റ്റംബർ 21, 1788 – ആഗസ്റ്റ് 14, 1852) അമേരിക്കൻ ഐക്യനാടുകളുടെ പന്ത്രണ്ടാമത്തെ പ്രസിഡൻറായിരുന്ന സാഖരി ടെയ്‍ലറുടെ ഭാര്യയും 1849 മുതൽ 1850 വരെയുള്ള കാലഘട്ടത്തിൽ ഐക്യനാടുകളുടെ പ്രഥമവനിതയുമായിരുന്നു.
1788 സെപ്തംബർ 21-ന് വാൾട്ടർ സ്മിത്തിന്റെയും പുത്രിയും അമേരിക്കൻ വിപ്ലവത്തിന്റെ  വെറ്ററൻ ഓഫീസറും, മേരിലാൻഡ് പ്ലാന്ററൂമായ  ആൻ മക്കാളിന്റെയും പുത്രിയായി കാൽവെർ കൗണ്ടിയിൽ ജനിച്ചു.
അവലംബം Original text based on White House biography പുറം കണ്ണികൾ Margaret Taylor at the National First Ladies Library Archived 2012-05-09 at the Wayback Machine .
Note: Photograph on this web page has not been authenticated by historians at the White House, Smithsonian or the Library of Congress as being an image of Margaret Taylor.
Margaret Taylor Margaret Taylor at C-SPAN 's First Ladies: Influence Image മാർഗരറ്റ് ടെയ്‌ലർ at Find a Grave
മാർഗരറ്റ് ഡെസെൻഫാൻസിന്റെ ഛായാചിത്രം ഇംഗ്ലീഷ് വിലാസം https://ml.wikipedia.org/wiki/Portrait_of_Margaret_Desenfans Moussa Ayoub's copy of the original portrait.
1757-ൽ ഇംഗ്ലീഷ് ചിത്രകാരൻ ജോഷ്വാ റെയ്നോൾഡ്സ് ചിത്രീകരിച്ച മാർഗരറ്റ് ഡെസൻഫാൻസിന്റെ ഒരു ചിത്രമാണ് പോർട്രയിറ്റ് ഓഫ് മാർഗരറ്റ് ഡെസെൻഫാൻസ്.
1791-ൽ ഈ ചിത്രം അവരുടെ ഭർത്താവായ നോയിലിന്റെ കലാ ശേഖരത്തിൻറെ ഭാഗമായിരുന്നെങ്കിലും 1930-ൽ ലേലത്തിൽ വിറ്റഴിക്കുന്നത് വരെ സ്വന്തം കുടുംബത്തിന്റെ ശേഖരത്തിൽ തന്നെ തുടർന്നു.
ആ വർഷം തന്നെ ഡൾവിച്ച് കോളേജ് ഏർപ്പാടുചെയ്ത് മൗസ അയൂബ് യഥാർത്ഥചിത്രത്തിൻറെ പകർപ്പ് നിർമ്മിച്ചിരുന്നു.
മാർഗരറ്റും ഭർത്താവും സ്ഥാപിച്ച ഡ്യുലവിച്ച് പിക്ചർ ഗ്യാലറിയിൽ ഒരു വാർഷിക എക്സിബിഷനിൽ പ്രദർശിപ്പിക്കാനായി ഒരു സ്വകാര്യ ഉടമസ്ഥൻ കടമെടുത്ത ഈ ചിത്രം 2013-ൽ നഷ്ടപ്പെട്ടിരുന്നു.
മാർഗരറ്റ് ചാൻ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Margaret_Chan
ലോകാരോഗ്യ സംഘടനയുടെ ഡയറക്റ്റർ ജനറൽ ആയി പ്രവർത്തിച്ച ഒരു ആരോഗ്യവിദഗ്ദയാണ് മാർഗരറ്റ് ചാൻ ഫുങ് ഫു-ചുൻ (ജനനം ഓഗസ്റ്റ് 21, 1947).
ഹോങ്കോങിലെ ഹെൽത്ത് ഡയറക്റ്ററായും ഇവർ പ്രവർത്തിച്ചു.
ലോകത്തിലെ ശക്തരായ സ്ത്രീകളുടെ പട്ടികയിൽ ഫോർബ്സ് മാർഗരറ്റിനെ 30-ആം സ്ഥാനത്താണ് ഫോർബ്സ് 2014-ൽ പ്രതിഷ്ടിക്കുന്നത്.
മാർഗരറ്റ് ഒരു ചൈനീസ്-കനേഡിയൻ ഫിസിഷ്യനാണ് , OBE, JP, FRCP .
പീപ്പിൾസ് റിപ്പബ്ലിക്ക് ഓഫ് ചൈനയെ 2006–2017 ൽ പ്രതിനിധീകരിക്കുന്ന മാർഗരറ്റ് ലോകാരോഗ്യ സംഘടനയുടെ (WHO) ഡയറക്ടർ ജനറലായി സേവനമനുഷ്ഠിച്ചു.
ചാൻ മുമ്പ് ഹോങ്കോംഗ് ഗവൺമെന്റിൽ (1994-2003) ഹെൽത്ത് ഡയറക്ടറായും പാൻഡെമിക് ഇൻഫ്ലുവൻസയ്ക്കായുള്ള ഡബ്ല്യുഎച്ച്ഒ ഡയറക്ടർ ജനറലിന്റെയും സാംക്രമിക രോഗങ്ങൾക്കുള്ള ഡബ്ല്യുഎച്ച്ഒ അസിസ്റ്റന്റ് ഡയറക്ടർ ജനറലിന്റെയും പ്രതിനിധിയായും (2003–2006) സേവനമനുഷ്ഠിച്ചിട്ടുണ്ട്.
2014 -ൽ ഫോബ്സ് അവരെ ലോകത്തിലെ 30 -ാമത്തെ ശക്തയായ സ്ത്രീയായി തിരഞ്ഞെടുത്തു.
2018 -ന്റെ തുടക്കത്തിൽ അവർ ചൈനീസ് പീപ്പിൾസ് പൊളിറ്റിക്കൽ കൺസൾട്ടേറ്റീവ് കോൺഫറൻസിൽ (CPPCC) ചേർന്നു.
1997 H5N1 ഏവിയൻ ഇൻഫ്ലുവൻസ പൊട്ടിപ്പുറപ്പെട്ടപ്പോഴും 2003 ൽ ഹോങ്കോങ്ങിൽ SARS പൊട്ടിപ്പുറപ്പെട്ടപ്പോഴും ലോകാരോഗ്യ സംഘടനയുടെ ഡയറക്ടർ ജനറൽ ആയിരുന്നപ്പോൾ അതിരുകടന്ന യാത്രാ ചെലവുകൾക്കും അവർ വ്യാപകമായി വിമർശിക്കപ്പെട്ടു.
ചാൻ ജനിച്ചതും വളർന്നതും ഹോങ്കോങ്ങിലാണ്.
എന്നിരുന്നാലും അവരുടെ പൂർവ്വികർ ഗുവാങ്‌ഡോങ്ങിലെ ഷുണ്ടേയിൽ നിന്നാണ് വന്നത്.
ഇപ്പോൾ ഹോങ്കോങ്ങിലെ വിദ്യാഭ്യാസ സർവകലാശാലയായ നോർത്ത്കോട്ട് കോളേജ് ഓഫ് എജ്യുക്കേഷനിൽ ഗാർഹിക സാമ്പത്തിക അധ്യാപികയായിട്ടാണ് ചാൻ ആദ്യം പരിശീലനം നേടിയത്.
1973 ൽ യൂണിവേഴ്സിറ്റി ഓഫ് വെസ്റ്റേൺ ഒന്റാറിയോ (UWO) യുടെ അനുബന്ധ സ്ഥാപനമായ ബ്രെസിയ യൂണിവേഴ്സിറ്റി കോളേജിൽ അവർ ഹോം ഇക്കണോമിക്സിൽ  BA ബിരുദവും 1977 ൽ UWO യിൽ MD ബിരുദവും നേടി.
പിന്നീട് അവർ 1985 ൽ നാഷണൽ യൂണിവേഴ്സിറ്റി ഓഫ് സിംഗപ്പൂരിൽ നിന്ന് MSc (പൊതുജനാരോഗ്യം) ബിരുദം നേടി.
ചാൻ 1991 ൽ ഹാർവാർഡ് ബിസിനസ് സ്കൂളിൽ മാനേജ്മെന്റ് ഡവലപ്മെൻറ് (പിഎംഡി 61) പ്രോഗ്രാം പൂർത്തിയാക്കി.
1978 ഡിസംബറിൽ ചാൻ ബ്രിട്ടീഷ് ഹോങ്കോംഗ് സർക്കാരിൽ ഒരു മെഡിക്കൽ ഓഫീസറായി ചേർന്നു.
1989 നവംബറിൽ അവർ ആരോഗ്യ വകുപ്പിന്റെ അസിസ്റ്റന്റ് ഡയറക്ടറായി സ്ഥാനക്കയറ്റം നേടി.
1992 ഏപ്രിലിൽ, ഡെപ്യൂട്ടി ഡയറക്ടറായി അവരോധിക്കപ്പെട്ടു.
ജൂൺ 1994 ൽ ഹോങ്കോങ്ങിലെ ആരോഗ്യവകുപ്പിന്റെ തലവനായ ആദ്യ വനിതയായി അവർ തിരഞ്ഞെടുക്കപ്പെട്ടു.
ഹോങ്കോങ്ങിലെ ആരോഗ്യ ഡയറക്ടർ, 1994–2003
1997 ജൂണിൽ ബ്രിട്ടീഷുകാരിൽ നിന്ന് PRC-HKSAR ഭരണത്തിലേക്കുള്ള മാറ്റത്തെ ചാൻ അതിജീവിച്ചു.
1997 H5N1 ഏവിയൻ ഇൻഫ്ലുവൻസ പൊട്ടിപ്പുറപ്പെട്ടതും 2003 ൽ ഹോങ്കോങ്ങിൽ SARS പൊട്ടിപ്പുറപ്പെട്ടതും ആ സ്ഥാനങ്ങളിൽ കൈകാര്യം ചെയ്തതാണ് അവരുടെ പ്രൊഫൈൽ ഉയർത്തിയത്.
എച്ച് 5 എൻ 1 ന്റെ ആദ്യ ഇര മരിച്ചതിനുശേഷം, "ഞാൻ ഇന്നലെ ചിക്കൻ കഴിച്ചു" അല്ലെങ്കിൽ "ഞാൻ എല്ലാ ദിവസവും ചിക്കൻ കഴിക്കുന്നു. ആരും പരിഭ്രാന്തരാകരുത്" എന്ന പ്രസ്താവനകളിലൂടെ ഹോങ്കോംഗ് നിവാസികൾക്ക് ഉറപ്പ് നൽകാൻ ചാൻ ആദ്യം ശ്രമിച്ചു.
കൂടുതൽ H5N1 കേസുകൾ പ്രത്യക്ഷപ്പെട്ടപ്പോൾ പൊതുജനങ്ങളെ തെറ്റിദ്ധരിപ്പിച്ചതിന് അവർ വിമർശിക്കപ്പെട്ടു.
ബ്യൂറോക്രസിക്കുള്ളിലെ പ്രത്യയശാസ്ത്രപരവും സ്ഥാപനപരവുമായ കീഴ്വഴക്കങ്ങളിൽ പതിവുപോലെ ഉൾച്ചേർത്ത ബിസിനസ്സിന്റെ മാനസികാവസ്ഥയെ പ്രതിനിധീകരിക്കുന്ന അജ്ഞതയുടെയും അഹങ്കാരത്തിന്റെയും പ്രതീകമായി അവർ മാറി.
ഒടുവിൽ, കടുത്ത രാഷ്ട്രീയ എതിർപ്പിനിടയിലും മേഖലയിലെ 1.5 ദശലക്ഷം കോഴികളെ അറുത്ത് പകർച്ചവ്യാധിയെ നിയന്ത്രണവിധേയമാക്കാൻ സഹായിച്ചതിന് അവർക്ക് ബഹുമതി ലഭിച്ചു.
അവലംബം കൂടുതൽ വായനയ്ക്ക് Dr Chan's CV Archived 2012-07-24 at the Wayback Machine .
( Ministry of Foreign Affairs of the People's Republic of China ) Health, Welfare and Food Bureau, HK Government introduction China's Margaret Chan says to work tirelessly for world health ( People's Daily Online) Bird flu expert set to lead WHO (BBC NEWS) WHO Board Nominates Margaret Chan As Director General ( Wall Street Journal Online) Who's Next at WHO?
( Time online's blog) പുറംകണ്ണികൾ Margaret Chan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
WHO website: Director-General's office Director-General: Dr Margaret Chan Director-General election (2006) Director-General nomination (2012) Chan Appearances on C-SPAN
മാർഗരറ്റ് ഡുറാസ് ഇംഗ്ലീഷ് വിലാസം https://ml.wikipedia.org/wiki/Marguerite_Duras
പ്രശസ്തയായ ഫ്രഞ്ച് നോവലിസ്റ്റും നാടകകൃത്തുമാണ് മാർഗരറ്റ് ഡുറാസ് .
1914 ഏപ്രിൽ 4ന് വിയറ്റ്നാമിലെ ഗിയാദിനിൽ ജനിച്ചു.
17-ാമത്തെ വയസ്സിൽ ഫ്രാൻസിലെത്തിയ മാർഗരറ്റ് സൊർബോണിലെ പാരിസ് യൂണിവേഴ്സിറ്റിയിലാണ് ഉപരിപഠനം നടത്തിയത്.
1996 മാർച്ച് 3ന് മാർഗരറ്റ് ഡുറാസ് നിര്യാതയായി.
1942ലാണ് മാർഗരറ്റ് ഡുറാസ് സാഹിത്യരചന ആരംഭിച്ചത്.
1950ൽ പ്രസിദ്ധീകരിച്ച "ഉൻബരാഷ് കോൻത്ര്ൽ പസിഫീക്" (The Sea Wall) എന്ന നോവലാണ് ഡുറാസിനെ ശ്രദ്ധേയയാക്കിയത്.
1973-ൽ രചിച്ച "ഇൻഡ്യാ സോങ്" നാടകകൃത്ത് എന്ന നിലയിലും അദ്ദേഹത്തെ ശ്രദ്ധേയയാക്കി.
നിരവധി തിരക്കഥകളും ഇവരുടെ സംഭാവനയായുണ്ട്.
മെർ ഇംഗ്ലീഷ് വിലാസം https://ml.wikipedia.org/wiki/Mer_(operating_system) മെർ മിഡിൽവെയർ ആണ്; ഇതിന് ലിനക്സ് കേർണൽ ഇല്ല, കൂടാതെ പ്ലാസ്മ മൊബൈൽ പോലെയുള്ള യുഐയും ഇല്ല
ഒരു സോഫ്റ്റ്‌വേർ വിതരണ തട്ടകമാണ് മെർ .